
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 535 


25 Αυγούστου 2000 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του από 24.5.1985 Π. Δ/τος «Τροποποί¬ 
ηση των όρων και περιορισμών δόμησης των γηπέ¬ 
δων των κειμένων εκτός των ρυμοτομικών σχεδίων 
των πόλεων και εκτός των ορίων των νομίμως υφι¬ 
σταμένων προ του έτους 1923 οικισμών» (Δ'270). 1 

ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε περιοχή εντός του ε¬ 
γκεκριμένου ρυμοτομικού σχεδίου δήμου Νέας Φι¬ 


λαδέλφειας (Ν. Αττικής). 2 

Κήρυξη αναδασωτέας έκτασης εμβαδού 791 τ.μ. στη 
θέση «Ίστια»του Δήμου Καρπάθου, Νήσου Καρπά¬ 
θου, Νομού Δωδεκανήσου. 3 

Κήρυξη αναδασωτέας έκτασης εμβαδού 239 στρέμ¬ 
ματα στη θέση «Μύλοι» περιφέρειας χωρίου Λάερ- 

μα, Δήμου Λινδίων Νομού Δωδ/νήσου. 4 

Αναγνώριση και διατήρηση παρόδου οδού στο ΟΤ. 
264α σχεδίου πόλης Ναυπλίου - περιοχή Προύστα 
- σαν προϋπάρχουσα του έτους 1923. 5 


ΔΙΑΤΑΓΜΑΤΑ 

(ΐ) 

Τροποποίηση του από 24.5.1985 Π. Δ/τος «Τροποποίηση 
των όρων και περιορισμών δόμησης των γηπέδων των 
κειμένων εκτός των ρυμοτομικών σχεδίων των πόλεων 
και εκτός των ορίων των νομίμως υφισταμένων προ 
του έτους 1923 οικισμών» (Δ' 270). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.ΤιςδιατάξειςτωνΆρθρωνθ, 10 (παρ.2), 14,17και85Α 
του Ν. Δ/τος της 17.7.1923 «Περί σχεδίων πόλεων κλπ.» 
(Α' 228), όπως μεταγενέστερα τροποποιήθηκε και συ¬ 
μπληρώθηκε. 

2. Τις διατάξεις του άρθρου 29Ατου Ν. 1558/1985 «Κυ¬ 


βέρνηση και Κυβερνητικά Όργανα» (Α' 137) που προστέ¬ 
θηκε μετο άρθρο 27του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Το γεγονός ότι από τις κανονιστικές διατάξεις αυτού 
του διατάγματος δεν προκαλείσαι δαπάνη σε βάρος του 
κρατικού προϋπολογισμού και του οικείου Ο.Τ.Α. 

4. Την 266/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Το άρθρο 4του από 24.5.1985 Π. Δ/τος (Δ' 270) τροπο¬ 
ποιείται και συμπληρώνεται ως εξής: 

α) Το εδάφιο γ της παρ. 6 του άρθρου 4, όπως αντικα- 
ταστάθηκε με την παρ. 2 του άρθρου 1 του από 7.3.91 Π. 
Δ/τος (Δ' 137) και στη συνέχεια με την παρ. 3 του άρθρου 
1 του από 21.6.1991 Π. Δ/τος (Δ' 432) συμπληρώνεται ως 
εξής: 

«Επίσης χωρίς τη διαδικασία του προηγουμένου εδα¬ 
φίου (β) είναι δυνατή η καθ’ ύψος υπέρβαση νέων βιομη¬ 
χανικών εγκαταστάσεων εφ’ όσον στην απόφαση έγκρι¬ 
σης περιβαλλοντικών όρων επιβάλλεται συγκεκριμένο 
ύψος ως όρος για λόγους προστασίας του περιβάλ¬ 
λοντος». 

β) Μετά το δεύτερο εδάφιο της παρ. 7 του άρθρου 4 
προστίθενται τα εξής: 

«Ειδικά για τους θερμικούς σταθμούς παραγωγής ηλε¬ 
κτρικού ρεύματος η παραπάνω παρέκκλιση αφορά επί 
πλέον και στον αριθμό των ορόφων και επιτρέπεται για 
την ανέγερση νέων εγκαταστάσεων». 

γ) Η παρ. 11 του άρθρου 4 όπως προστέθηκε με την 
παρ. 2του άρθρου 1 του από 6.8.86 Π. Δ/τος (Δ 660) αντι¬ 
καθίσταται ως εξής: 

«Όπου στις διατάξεις του άρθρου αυτού αναφέρεται Υ¬ 
πουργείο Εθνικής Οικονομίας ή Υπουργείο Βιομηχανίας, 
Ενέργειας και Τεχνολογίας νοείται το Υπουργείο Ανάπτυ¬ 
ξης ή η αρμόδια για την χορήγηση της άδειας ίδρυσης, ε¬ 
γκατάστασης και λειτουργίας της συγκεκριμένης βιομη¬ 
χανικής εγκατάστασης υπηρεσία». 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δήμο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


σίων Έργων αναθέτουμε την δημοσίευση και εκτέλεση 
του παρόντος διατάγματος. 

Ρίο, 10 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 
-♦- 

ΑΠΟΦΑΣΕΙΣ 

Αριθ. 21441/5766 (2) 

Αναστολή χορήγησης οικοδομικών αδειών και εκτέλεσης 
οικοδομικών εργασιών σε περιοχή εντός του εγκεκρι¬ 
μένου ρυμοτομικού σχεδίου δήμου Νέας Φιλαδέλφει¬ 
ας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1- Τις διατάξεις του άρθρου 110 του από 14.7.1999 Π. 
Δ/τος «Κώδικας Βασικής Πολεοδομικής Νομοθεσίας» (Δ' 
580), όπως αντικαταστάθηκε με το άρθρο 3 του Ν. 
2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α 38). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9)». 

4. Την υπ’ αριθμ. Δ17α/10/30/Φ.2.2.1/23.5.2000 απόφα¬ 
ση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Αθανάσιο Αλευρά 
και Ηλία Ευθυμιόπουλο» (Β' 664). 

5. Την 293/2000 γνωμοδότηση δημοτικού συμβουλίου 
Νέας Φιλαδέλφειας. 

6 Το υπ’ αριθμ. 97/2000 υπηρεσιακό σημείωμα της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

7. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Αναστέλλεται για έξι (6) ακόμη μήνες η χορήγηση οι¬ 
κοδομικών αδειών και η εκτέλεση οικοδομικών εργασιών 
σε περιοχή (προσφυγικός οικισμός) εντός του εγκεκριμέ¬ 
νου ρυμοτομικού σχεδίου δήμου Νέας Φιλαδέλφειας (Ν. 
Αττικής) στην οποία είχε επιβληθεί αναστολή με την 
2276/461/4.2.2000 απόφαση του Υφυπουργού Περιβάλ¬ 
λοντος, Χωροταξίας και Δημοσίων Έργων (Δ' 78), όπως η 
περιοχή φαίνεται περικλειόμενη με μπλε γραμμή στο σχε¬ 
τικό πρωτότυπο διάγραμμα σε κλίμακα 1:2000 που συνο¬ 
δεύει την παραπάνω απόφαση. 


2. Της παραπάνω αναστολής εξαιρούνται: 

α) Οικοδομικές άδειες κατεδαφίσεων ή υποστυλώσεων ε¬ 
πικίνδυνων - ετοιμορόπων κτισμάτων και πάσης φύσεως δο¬ 
μικών κατασκευών, όπως αυτές προτείνονται ή παραγγέλ- 
λονται να εκτελεστούν σύμφωνα με τα πρωτόκολλα ή τις εκ¬ 
θέσεις αυτοψίας των Β' βαθμίων Επιτροπών Ελέγχου 
σεισμοπλήκτων κτιρίων του Υπουργείου Περιβάλλοντος, 
Χωροταξίας και Δημοσίων Έργων ή της Διεύθυνσης Πολεο¬ 
δομίας ή των αρμοδίων υπηρεσιών του Υπουργείου Περι¬ 
βάλλοντος, Χωροταξίας και Δημοσίων Έργων και της Νο¬ 
μαρχίας Αθηνών μετά από έγκριση του Τομέα 
Αποκατάστασης Σεισμοπλήκτων (ΤΑΣ) Νέας Φιλαδέλφειας. 

β) Οικοδομικές άδειες για δημόσια και δημοτικά κτίρια 
καθώς και για τα κτίρια των Νομικών Προσώπων του δή¬ 
μου Νέας Φιλαδέλφειας. 

γ) Οικοδομικές άδειες για δημόσια ή δημοτικά έργα κα¬ 
θώς και για τα εκτελούμενα έργα από τη Δημοτική Επιχεί¬ 
ρηση Ανάπτυξης Νέας Φιλαδέλφειας. 

δ) Οικοδομικές άδειες για σχολικά κτίρια όλων των βαθ¬ 
μιδών, νηπιαγωγεία και δημοτικούς παιδικούς σταθμούς. 

ε) Οικοδομικές άδειες για όλα τα ειδικά δημόσια ή δη¬ 
μοτικά κτίρια, ως και εκείνα τα οποία έχουν τύχει εγκρίσε- 
ως άλλων δημόσιων υπηρεσιών ή αρχών όπως ΟΕΚ, Γ ενι¬ 
κή Γραμματεία Αθλητισμού, Ναοδομία, ΟΣΚ, ΙΚΑ, ΔΕΗ, 
ΟΤΕ, ΕΥΔΑΠ, ΔΕΠΑ κ.λ.π. 

3. Επίσης επιτρέπεται η χορήγηση οικοδομικών αδειών 
και η δόμηση των οικοπέδων της περιοχής όπου ισχύει η 
αναστολή της παρ. 1, εφόσον πληρούνται οι παρακάτω 
προϋποθέσεις: 

α) Υποχρεωτική αποτύπωση του υπάρχοντος κτίσματος 
και φωτογραφίες των όψεών του. 

β) Το υπό ανέγερση κτίσμα διατηρεί το περίγραμμα του 
αρχικού κτιρίου όπως αυτό παραχωρήθηκε από το Υ¬ 
πουργείο Πρόνοιας. 

γ) Μέγιστος αριθμός ορόφων τρεις (3) με ύψος στα οι¬ 
κόπεδα που προβλέπονται από το εγκεκριμένο Γ.Π.Σ. δή¬ 
μου Νέας Φιλαδέλφειας με χρήση αμοιγούς κατοικίας δέ¬ 
κα (10) μέτρα το οποίο προσαυξάνεται κατά δύο (2) μέτρα 
για κατασκευή στέγης και στα οικόπεδα γενικής κατοικίας 
έντεκα και μισό (11,5) μέτρα το οποίο προσαυξάνεται κα¬ 
τά δύο (2) μέτρα για κατασκευή στέγης. 

δ) Υποχρεωτική κατασκευή τετράριχτης στέγης σε όλα 
τα κτίρια με επικάλυψη κεραμυδιού χρώματος κόκκινου. 

ε) Έγκριση του φακέλλου της μελέτης από την Επιτρο¬ 
πή Πολεοδομικού και Αρχιτεκτονικού Ελέγχου (ΕΠΑΕ). 

4. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2000 

Ο ΥΦΥΠΟΥΡΓΟΣ 

ΗΛΙΑΣ ΕΥΘΥΜΙΟΠΟΥΛΟΣ 
-♦- 

Αριθ. 3978 (3) 

Κήρυξη αναδασωτέας έκτασης εμβαδού 791 τ.μ. στη θέ¬ 
ση «Ίστια» του Δήμου Καρπάθου, Νήσου Καρπάθου, 
Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ- 

ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 7του Ν. 2503/97 «Διοίκηση, 
οργάνωση, στελέχωση της Περιφέρειας κ.λ.π.». 

3. Τις διατάξεις του άρθρου 117 παρ. 3 του Συντάγμα¬ 
τος. 

4. Τις διατάξεις του Ν. 998/79 «περί προστασίας των Δα¬ 
σών κ.λ.π.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

6. Τη(ν) έκθεση αυτοψίαςτου Δασοπόνου Δήμαρχου Γε- 
ωργίου με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

7. Τη(ν) αριθμ. πρωτ. 3526/17.7.2000 εισήγηση για κή¬ 
ρυξη δασικής έκτασης αναδασωτέας της Δ/νσης Δασών 
Δωδ/νήσου αποφασίζουμε: 

Κηρύσσουμε αναδασωτέα με σκοπό τη διατήρηση του 


χαρακτήρα της δασικής έκτασης και την αποκατάσταση 
της βλάστησης που καταστράφηκε από παράνομη εκχέρ- 
σωση το έτος 2000 έκταση επτακοσίων ενενήντα ενός 
(791)τ. μ. που βρίσκεται στη θέση «Ίστια»του Δήμου Καρ¬ 
πάθου και προσδιορίζεται από τα στοιχεία (Δ, Ζ, Η, Θ, I, Γ, 
Δ) και έχει όρια: 

Ανατολικά : Με δασική έκταση. 

Δυτικά : Με αναδασωτέα έκταση. 

Βόρεια : Με αγροτική οδό. 

Νότια : Με δασική έκταση. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 26 Ιουλίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 8144οικ (4) 

Κήρυξη αναδασωτέας έκτασης εμβαδού 239 στρεμ¬ 
μάτων στη θέση «Μύλοι» περιφέρειας χωρίου Λάερμα, 
Δήμου Λινδίων Νομού Δωδ/νήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70, 

2. Τις διατάξεις του άρθρου 7 του Ν. 2503/97 «Διοίκηση, 
οργάνωση, στελέχωση της Περιφέρειας κ.λ,π.». 

3. Τις διατάξεις του άρθρου 117 παρ. 3 του Συντάγμα¬ 
τος. 

4. Τις διατάξεις του Ν. 998/79 «περί προστασίας των Δα¬ 
σών κ.λ,π.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

6. Την έκθεση αυτοψίας του Δασολόγου Π. Χριστοφα- 
κάκη με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 


7.Την αριθμ. πρωτ. 3500/11.7.2000 εισήγηση της 
Δ/νσης Δασών Δωδ/νήσου για κήρυξη δάσους ως αναδα¬ 
σωτέο, αποφασίζουμε: 

Κηρύσσουμε αναδασωτέο με σκοπό τη διατήρηση του 
Δάσους και την αποκατάσταση της δασικής βλάστησης 
που καταστράφηκε από πυρκαϊά στις 3.6.2000 το δημό¬ 
σιο Δάσος τμήμα της ΚΜ 2838 γαιών Λαέρμων που βρί¬ 
σκεται στη θέση «Μύλοι», χωρίου Λάερμα Δήμου Λινδίων 
Νομού Δωδ/νήσου, προσδιορίζεται από τα στοιχεία (1,2, 
....5,1) και έχει όρια: 

Ανατολικά: Με Δάσος πεύκης. 

Δυτικά: Με Δάσος πεύκης. 

Βόρεια: Με Δάσος πεύκης. 

Νότια: Με Δάσος πεύκης. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 14 Ιουλίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 24351/227 (5) 

Αναγνώριση και διατήρηση παρόδου οδού στο ΟΤ. 264α 
σχεδίου πόλης Ναυπλίου - περιοχή Προύστα - σαν 
προϋπάρχουσατου έτους 1923. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθ. 20 παρ. 4 του από 17.7.23 Ν.Δ. 
περί σχεδίων πόλεων. 

2. Το 712/1970 Β.Δ. όπως τροποποιήθηκε και συμπλη¬ 
ρώθηκε μετά 677/71 και 198/72 Β. Δ/τματα. 

3. Το άρθ. 28 του Ν. 1337/83 (ΦΕΚ 33Α). 

4. Την από 26.4.89 (ΦΕΚ 350 Δ/89) απόφαση Νομάρχη 
Αργολίδας «Έγκριση αναθεώρησηρυμ. σχεδίου πόλης 
Ναυπλίου στις ενότητες Προύστα, Ν. Βυζάντιο και αναθε¬ 
ώρηση όρων δόμησης» με το συνοδευτικό αυτής διά¬ 
γραμμα κλ. 1:1000. 

5. Το Δ/γμα έγκρισης της περιοχής Προύστας σχ. πόλης 
(ΦΕΚ 107 Δ/28.5.54), στο οποίο αποτυπώνει τμήμα της 
παραπάνω παρόδου. 

6. Την αριθ. πρωτ. 16023/1403/18.5.2000 αίτηση Γρ. 
Τάρλα για αναγνώριση - διατήρηση οδού σανπροϋφιστά- 
μενη του έτους 1923 με τα συνοδευτικά διγ/τα που συνέ¬ 
ταξε ο αρχ. μηχ/κός Στέφανος Μαργέλος. 

7. Τους τίτλους ιδιοκτησίας της όμορης ιδιοκτησίας Ευ¬ 
αγγελίας Μιχοπούλου: 

α) Αριθ. 1070/1914 πωλητήριο συμβόλαιο, συμ/φου 
Ναυπλίου Ιωάννη Τσολακόπουλου. 

β) Αριθ. 2496/1935 προικοσύμφωνο, συμ/φου Ναυπλί¬ 
ου Αθανασίου Τόμπρα. 

γ) Αριθ. 373/1961 πωλητήριο συμβόλαιο, συμ/φου Ναυ¬ 
πλίου Αθανασίου Τόμπρα. 


δ) Αριθ. 27136/1984 γονική παροχή, συμ/φου Ναυπλίου 
Αθανασίου Τόμπρα. 

8. Την αριθ. πρω. 16023/1403/27.7.2000 εισήγηση της 
Δ/νσης ΠΕΧΩΔΕ προς το Ν. ΣΧΟΠ. 

9. Την αριθ. πρ. 12/2/7/27.7.2000 θετική γνωμοδότηση 
του ΣΧΟΠ Ν. Αργολίδας, αποφασίζουμε: 

Άρθρο 1 

Αναγνωρίζουμε, ότι η πάροδος της οδού Παλαμηδίου 
στο Ο.Τ. 264α σχεδίου πόλης Ναυπλίου στην περιοχή της 
Προύστας προύπήρχε του έτους 1923 σε όλο το μήκος 
της, όπως αποτυπώνεται στο σε κλ. 1:1000 τυπογραφικό 
διάγραμμα που συνέταξε ο αρχ. μηχ/κός Στ. Μαργέλος υ¬ 
πό στοιχεία (Ω1-Ω-Φ-Η-Ζ-Ω2-Ω1),το οποίο αποτελεί 
αναπόσπαστο στοιχείο της παρούσας απόφασης και την 
διατηρούμε. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αρθρο 3 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
ούτε του Δήμου Ναυπλίου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ναύπλιο, 10 Αυγούστου 2000 

Ο Νομάρχης κ.α.α. 

ΣΟΦΙΑ ΓΚΙΟΛΑ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ίΥπογραφή ,! Σφραγίδα 






























